**ΕΒΔΟΜΑΔΑ ΣΧΟΛΙΚΟΥ ΑΘΛΗΤΙΣΜΟΥ**

Η φετινή εβδομάδα σχολικού αθλητισμού ήταν πολύ διαφορετική, καθώς τα μέτρα πρόληψης για τον COVID-19 δε μας επέτρεψαν να παίξουμε και να αθληθούμε ομαδικά ή να αναμετρηθούμε με συμμαθητές άλλων τάξεων, στο πλαίσιο ενδοσχολικών αγώνων.

Είχαμε, όμως, την ευκαιρία να γνωρίσουμε καλύτερα τις αξίες του αθλητισμού εν γένει, αλλά και τις ιδιαιτερότητες του αθλήματος TAE-KWON-DO, μέσα από τα λόγια και τις εμπειρίες του Ολυμπιονίκη το 2000 (χρυσό μετάλλιο στο Σίδνεϋ) και 2004 (5η θέση στην Αθήνα), κ. Μουρούτσου Μιχάλη, ο οποίος επισκέφτηκε το σχολείο μας, την Πέμπτη 22-10-2020 και μίλησε σε αντιπροσωπεία μαθητών και εκπαιδευτικών. Στην εκδήλωση παραβρέθηκαν ο δήμαρχος Διονύσου, κ.Καλαφατέλης, η συντονίστρια εκπαιδευτικού έργου στο 5ο ΠΕ.Κ.Ε.Σ, κ. Παπαδοπούλου και μικρή ομάδα αθλητών της τοπικής Σχολής Πολεμικών Τεχνών, η οποία πραγματοποίησε σύντομη επίδειξη του συγκεκριμένου αθλήματος.